Hankkeen+keskeisimmät+tavoitteet

Laajennetun työssäoppimisen kokeilu on TAIssa käynnissä seuraavilla aloilla:
 * sosiaali- ja terveysala
 * kone- ja metalliala
 * hotelli-, ravintola- ja cateringala
 * yhteiskuntatieteiden, liiketalouden ja hallinnon ala
 * Sähkö-, LVI- ja rakennusala

**Sosiaali- ja terveysala**
//” Laajennettu työssäoppiminen lähihoitajakoulutuksessa”// Hankkeen tavoitteena on kehittää lähihoitajakoulutukseen perinteistä koulutuspolkua työelämälähtöisempi tapa suorittaa tutkinto. Lähihoitajakoulutuksessa (sosiaali- ja terveysalan perustutkinto) on jo nyt vähintään 29 ov työssäoppimista, laajennetun työssäoppimisen myötä työelämässä tapahtuvan opiskelun määrä nousisi opiskelijasta riippuen jopa noin 50 ov:oon.

**Kone- ja metalliala**
Tavoitteena on luoda kiinteä työpaikkaverkosto, missä opiskelijoita olisi lähes vuoden ympäri laajennetussa työssäoppimisessa yksilöllisesti. Näissä yhteistyöyrityksissä suoritettaisiin myös ammattiosaamisen näytöt. Tällä järjestelyllä pystyttäisiin yhtenäistämään paitsi opintojen sisältöä niin myös näytöt tulisivat samankaltaisiksi kaikille opiskelijoille.

**Hotelli-, ravintola- ja cateringala**
Tavoitteena on laajentaa hotelli- ja ravintola-alalla työssäoppimista yhdellä ryhmällä 3-10 ov ( nyk 20 ov ) ja catering-alalla opiskelijoilla, joilla on vaikeuksia toimia ryhmän mukana oppilaitoksessa, mutta oppivat työn kautta, laajentaa 5-10 ov. Hanketta toteuttaa 4-8 opettajaa (esim. äidinkieli, ruotsi, englanti, matematiikka ammatilliset aineet (2)) ja toimenpiteet kohdistuvat noin 25-30 opiskelijaan. Työpaikkoja tulee mukaan hankkeeseen 10-20.

**Yhteiskuntatieteiden, liiketalouden ja hallinnon ala**
Tavoitteena laajentaa työssäoppimista yksilöllisesti 5-20 ov. Hanketta toteuttaa 3-5 opettajaa ja toimenpiteet kohdistuvat 20 -25 opiskelijaan. Työpaikkoja tulee mukaan hankkeeseen 10-20 kpl.

**Sähkö-, LVI- ja rakennusala**
Hankkeessa tavoitteena on ottaa koulun omat rakennuskohteet laajennetun työssäoppimisen piiriin siten, että osa rakentamiseen osallistuvien alojen opiskelijoista voisivat suorittaa osan työssäoppimisestaan näissä kohteissa. Osalle opiskelijoista joiden opiskelu sujuu paremmin työvaltaisesti, tai he ovat muutoin suoriutuneet perusopinnoistaan hyvin, työssäoppiminen suoritetaan laajennettuna. Tällöin he työskentelevät rakennuskohteissa esim. ammatillisten aineiden tuntien ajan.


 * [|Turun ammatti-instituutti: laajennettu työssäoppiminen] **